ברונו פאז

ברונו לורנסו פינטו דה אלמיידה פאז (בפורטוגזית: Bruno Lourenço Pinto de Almeida Paz; נולד ב-23 באפריל 1998 בבריירו שבפורטוגל) הוא כדורגלן אנגולי-פורטוגזי המשחק בעמדת הקשר האחורי בקבוצת קוניאספור מליגת העל הטורקית ובנבחרת אנגולה.

קריירת מועדונים 
פאז גדל במחלקות הנוער של וינהנסה, בריירנסה, בלננסש וספורטינג ליסבון. בשנת 2016 החל לשחק בקבוצתת המילואים של ספורטינג ליסבון. ב-13 בדצמבר 2018 ערך פאז את הופעתו היחידה בקבוצה הראשונה של ספורטינג ליסבון, בניצחון 3-0 על וורסקלה פולטבה במסגרת שלב הבתים של הליגה האירופית לעונת 2018/2019.

ב-23 באוגוסט 2021 הושאל פאז למשך עונה אחת לפארנסה מהליגה הפורטוגלית השנייה. הוא ערך 24 הופעות ליגה במהלך תקופת ההשאלה, בהן הבקיע שני שערים.

ב-23 במאי 2022 חתם פאז בקוניאספור מליגת העל הטורקית. בעונתו הראשונה במועדון ערך 28 הופעות ליגה, בהן הבקיע שער אחד.

קריירה בינלאומית 
פאז שיחק בנבחרות הצעירות של פורטוגל.

ב-23 במרץ 2023 ערך את הופעת הבכורה שלו בנבחרת אנגולה, בהפסד 1-0 לנבחרת גאנה במסגרת מוקדמות גביע אפריקה לאומות 2023.

קישורים חיצוניים

הערות שוליים 

כדורגלנים אנגולים
קשרי כדורגל אנגולים
כדורגלנים פורטוגזים
קשרי כדורגל פורטוגזים
כדורגלני ספורטינג ליסבון
כדורגלני פארנסה
כדורגלני קוניאספור
כדורגלני נבחרת אנגולה
אנגולים שנולדו ב-1998
פורטוגזים שנולדו ב-1998